《挽邑令王公》
宋代·史尧弼

君家家学有传衣，事业如何只漫违。
九万鹏程终莫上，一双岛舄叹频飞。
空传是处棠阴布，倏作朝来薤露稀。
楚些莫愁招不得，山头骑鹤看来归。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。